Up-464/05
Natisni
Opravilna št.:
Up-464/05
Datum odločitve:
12. 7. 2005
ECLI:
ECLI:SI:USRS:2005:Up.464.05
Akt:
Ustavna pritožba A. A. zoper sodbo Vrhovnega sodišča št. VIII Ips 256/2000 z dne 11. 9. 2001 

Ustavna pritožba A. A. zoper sklep Višjega delovnega in socialnega sodišča št. Pdp 414/2005 z dne 24. 3. 2005 v zvezi s sklepom Delovnega in socialnega sodišča v Ljubljani št. I Pd 298/95 z dne 10. 2. 2005
Izrek:
Ustavna pritožba A. A. zoper sodbo Vrhovnega sodišča št. VIII Ips 256/2000 z dne 11. 9. 2001 se zavrže.

Ustavna pritožba A. A. zoper sklep Višjega delovnega in socialnega sodišča št. Pdp 414/2005 z dne 24. 3. 2005 v zvezi s sklepom Delovnega in socialnega sodišča v Ljubljani št. I Pd 298/95 z dne 10. 2. 2005 se zavrže.
Evidenčni stavek:
Ustavne pritožbe, vložene po 60 dnevnem roku od prejema posamičnega akta, ki se izpodbija z ustavno pritožbo, Ustavno sodišče zavrže kot prepozne. Ustavno sodišče prav tako zavrže ustavno pritožbo, če pritožnik zoper akt, ki ga izpodbija z ustavno pritožbo, ni izčrpal pravnih sredstev.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
17. 5. 2005
Vrsta odločitve:
sklep
Vrsta rešitve:
zavrženje
Dokument:
US24823
Up-464/05 - 5
12. 7. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 5. julija 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sodbo Vrhovnega sodišča št. VIII Ips 256/2000 z dne 11. 9. 2001 se zavrže.
2. Ustavna pritožba A. A. zoper sklep Višjega delovnega in socialnega sodišča št. Pdp 414/2005 z dne 24. 3. 2005 v zvezi s sklepom Delovnega in socialnega sodišča v Ljubljani št. I Pd 298/95 z dne 10. 2. 2005 se zavrže.
Obrazložitev
1. Vrhovno sodišče je s sodbo (navedeno v 1. točki izreka tega sklepa) zavrnilo revizijo pritožnice zoper pravnomočno sodbo Višjega delovnega in socialnega sodišča, s katero je to zavrnilo njeno pritožbo zoper sodbo delovnega sodišča prve stopnje o zavrnitvi tožbenega zahtevka za razveljavitev sklepov o prenehanju delovnega razmerja. Višje delovno in socialno sodišče je s sklepom (navedenem v 2. točki izreka tega sklepa) zavrnilo pritožbo pritožnice in potrdilo sklep delovnega sodišča prve stopnje, s katerim je to zavrglo njen predlog za obnovo postopka.
2. Pritožnica je dne 16. 5. 2005 vložila ustavno pritožbo zoper sodne odločbe, navedene v izreku tega sklepa. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz sklepa Višjega in delovnega sodišča št. Pdp 414/2005 z dne 24. 3. 2005 izhaja, da je sodišče na podlagi povratnice, ki se nahaja  v spisu, ugotovilo, da je pritožnica izpodbijano sodbo Vrhovnega sodišča prejela dne 29. 9. 2001. Ustavna pritožba zoper izpodbijano odločbo je torej prepozna.
3. Ustavna pritožba pritožnice zoper sodbi nižjih sodišč je tudi nedopustna. Po prvem odstavku 51. člena ZUstS se lahko ustavna pritožba vloži šele, ko so izčrpana vsa redna in izredna pravna sredstva. Pritožnica izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva. V obravnavani zadevi bi pritožnica zoper sklep Višjega delovnega in socialnega sodišča št. Pdp 414/2005 po določbi prvega in drugega odstavka 384. člena Zakona o pravdnem postopku (Uradni list RS, št. 26/99 in nasl. – ZPP) v zvezi s 14. in 21. členom Zakona o delovnih in socialnih sodiščih (Uradni list RS, št. 19/94 – ZDSS) glede na predmet spora lahko vložila revizijo. Ker pred izčrpanjem tega pravnega sredstva ustavna pritožba ni dopustna, je Ustavno sodišče ustavno pritožbo tudi v tem delu zavrglo.
4. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan